kardosdrur/scandi-wiki huggingface dataset:
Johann Friedrich Wilhelm Jerusalem

Johann Friedrich Wilhelm Jerusalem (født 22. november 1709, død 2. september 1789) var en tysk protestantisk teolog.

Liv 

Jerusalem var søn af en evangelisk pastor i Osnabrück. Efter faderens død i 1726 studerede han teologi i Leipzig og Wittenberg, hvor han i 1731 opnåede magistergraden. Derefter fulgte et to-årigt ophold i Holland. Han vendte tilbage til Tyskland i 1734, hvor han omkring 1737 beklædte stillingen som hofmester i Göttingen. Efter et mangeårigt ophold i England fik han en huslærerstilling i Hannover og modtog i 1742 en kaldelse fra hoffet i Braunschweig. Der blev han hofpræst og huslærer for kronprins Karl Wilhelm Ferdinand. I 1752 fulgte kaldet som abbed for Riddagshausen.

Jerusalem var siden 1742 gift med Martha Christina, født. Pfeiffer, enke efter en Albrecht. Af deres 5 børn opnåede sønnen Karl Wilhelm en uheldig berømmelse. Efter sit selvmord i 1772 tjente han som forlæg for hovedpersonen i Goethes roman Den unge Werthers lidelser. Jerusalem er begravet i Klosterkirken i Riddagshausen nær Braunschweig.

Virke 

Jerusalem var hovedmanden og medgrundlægger af det Collegieum Carolinum der i 1745 blev opført, forløberen for det moderne Tekniske Universitet i Braunschweig. Som en højtstående rådgiver for hertug Karl I. af Braunschweig havde en stor indflydelse i udformningen af uddannelsespolitikken i hertugdømmet. 

Jerusalem er en af de vigtigste teologer i Tyskland i oplysningstiden. Han var en af hovedmændene bag den såkaldte neologi der var en radikal teogolisk retning som afviste den traditionelle teologis dogmatik. Med sit hovedværk "Betrachtungen über die vornehmsten Wahrheiten der Religion" ("Betragtninger over religionens fornemste sandheder") anvendte han tidens filosofiske historie.

Bibliografi 
 (Hovedværket blev aldrig fuldendt): Betrachtungen über die vornehmsten Wahrheiten der Religion, 1768-1779, talrige senere oplag.

Teologer fra Tyskland
Faglitterære forfattere fra Tyskland
Personer i oplysningstiden
Frøs og Kalvslund Herreder

Frøs og Kalvslund Herreder var i de fleste administrative anliggender mere eller mindre forenede og havde allerede omkring 1650 fælles herredsfoged og fra 1755 fælles tingbog.

I 1853 udvidedes jurisdiktionen med Gram og Nybøl godser til Kalvslund og Frøs Herreder med Gram og Nybøl Godser.

Tingbøger 
I ældre tid var der ingen tingbog, men tingsvidner.

Landsarkivet for Sønderjylland opbevarer 7 tingbøger fra Frøs og Kalvslund Herreder, hvoraf den ældste (1691-1697) er en fælles indbinding af tingbøger fra hver af de 2 herreder skrevet med blandet dansk og tysk sprog, mens de senere er sammenskrevne og på dansk. De 2 seneste bind (1856-1867) er tillige sammenskrevet med Gram og Nybøl godser.

Tingbøgerne for Frøs og Kalvslund Herreder har følgende rygbindstitel og kort beskrivelse:
 Frøs og Kalvslund herreders tingbog. 1755-1767. 
 Frøs og Kalvslund herreders tingbog. 1768-1786. 
 Thingprotocoll for Frös og Calslund herreder. No. 2. 1820-1838. 
 Gerichtsprotocoll No. 3. 1839-1856. 
 Thingprotocol for Frös og Kalslund Herreder med Gram og Nybøl Godser, bind IV. 1856-1866. 
 Thingprotocol for Frøs og Kalslund Herreder samt Gram og Nybøl Godser, bind V. 1866-1867.

Efterlysning 
Frøs og Kalvslund Herreders tingbog for årene 1786-1820 er desværre forsvundet og efterlyses hermed.

Bogen må have haft rygtitlen "Thingprotocoll for Frös og Calslund Herreder. No. 1" eller lignende og var bl.a. skrevet af tingskriver Jacob Kloppenburg.

Tingbogen forsvandt muligvis sammen med et stort antal ældre sønderjyske retsprotokoller, efter de omkring 1855 sendtes til Flensborg, hvor retshistorikeren C. L. E. von Stemann benyttede dem til retshistorisk arbejde.

Herredsfogeder 
Af fælles herredsfogeder  for Frøs og Kalvslund Herreder kendes:
 Asmus Röpstorff, Vimtrup, omkring 1691-1697. 
 J. H. Daue, Hygum, omkring 1700-1706. 
 Peter Warming, Københoved, omkring 1728-1730. 
 Hinrich Daue, Hygum, 1770-1782. 
 Arbo, Rødding, omkring 1790. 
 Bertelsen, Hygumgård, 1799-1829. 
 Overkrigskommisær Hagedorn, 1829-1834. 
 Riedell, Rødding, 1834-1838. 
 V. Krogh, Skodborg. 
 Chr. Bruhn, Skodborg, fra 1838 Mikkelborg, 1838-1848. 
 Hother Smith (1821-1902), senere højesteretsassessor, 1848-1849. – se i DBL  hos runeberg.org
 Alexander Heide, Københoved, 1849-1850. 
 Halberg, Rødding, 1850-1864.

Tingskrivere 
 Christian Ebbesen, omkring 1691. 
 Jacob Kloppenburg (1747-1828), Gram by, senere Harreby, 1789-1820. .
 Chr. Villadsen Møller, -1848.

Henvisninger 

Herreder i Haderslev Amt
Henry Livingston Jr.

Henry Livingston, Jr. (født 13. oktober 1748 i Poughkeepsie NY, død 29. februar 1828) var en amerikansk landmåler, forfatter, dommer og soldat i Den kontinentale hær.

Henry Livingstone er senere blevet kendt, da hans familie hævdede, at han var den virkelige forfatter til digtet "A Visit from St. Nicholas", og ikke Clement Clarke Moore.

Digtere fra USA
Erhvervsfolk fra USA
Dommere fra USA
Militærfolk fra USA
THW Kiel

THW Kiel er en tysk håndboldklub, der blev grundlagt 4. februar 1904. Håndboldafdelingen blev dog først oprettet i 1923. Klubben spiller i Bundesligaen. De har vundet 22 tyske mesterskaber siden 1957 (hvilket er tysk rekord) , den tyske pokalturnering 11 gange, EHF Cup'en 4 gange, den tyske supercup 10 gange, samt Champions League 4 gange. Desuden har klubben vundet to tysk mesterskaber i mark-/udendørshåndbold, hvor det også er blevet til to sølvmedaljer.

De har hjemmebane i Sparkassen-Arena-Kiel. Indtil 31.12.2007 hed hallen Ostseehalle. Siden en ombygning i 2001 har hallen haft plads til ca. 10.000 tilskuere.

Spillertruppen 2019/2020

Målvogtere
1  Niklas Landin Jacobsen
 21  Dario Quenstedt
LW
7  Magnus Landin Jacobsen
 23  Rune Dahmke
RW
 18  Niclas Ekberg
 22  Ole Rahmel
Stregspillere
 17  Patrick Wiencek
 61  Hendrik Pekeler

LB
 28  Pavel Horák
 53  Nikola Bilyk
 65  Lukas Nilsson
CB
4  Domagoj Duvnjak (c)
 11  Gísli Þorgeir Kristjánsson
 24  Miha Zarabec
RB
6  Harald Reinkind
 13  Steffen Weinhold

Meritter 
 Tysk mesterskab
 Mester (22): 1957, 1962, 1963, 1994, 1995, 1996, 1998, 1999, 2000, 2002, 2005, 2006, 2007, 2008, 2009, 2010, 2012, 2013, 2014, 2015, 2020, 2021
 Vicemester (8): 1969, 1972, 1983, 1985, 1989, 1992, 2004 og 2011
 Tysk pokal
 Vinder (11): 1998, 1999, 2000, 2007, 2008, 2009, 2011, 2012, 2013 2017 og 2019
 Tabende finalist (3): 1979, 1990 og 2005
 Champions League
 Vinder (4): 2007, 2010, 2012 og 2020
 Tabende finalist (4): 2000, 2008, 2009, 2014
 EHF Cup
 Vinder: 1998, 2002, 2004 og 2019
 Tysk supercup
 Vinder (10): 1995, 1996, 2005, 2007, 2008, 2011, 2012, 2014, 2015, 2020

Noter

Kilder 
 Der Verein 
 Die Sparkassen-Arena-Kiel 
 Om THW Kiel på EHFs hjemmeside

Eksterne henvisninger 

 Klubbens hjemmeside 

Håndboldklubber fra Tyskland
THW Kiel
Etableret i 1904
Julegave

Julegave (norrøn jólagjafir) er en gave som fås og gives i forbindelse med jul.

I Danmark lægges julegaverne under juletræet og uddeles juleaften. Nogle steder ankommer julemanden (en onkel eller far i forklædning) i rette tid til at uddele gaverne, andre steder bliver et familiemedlem (ofte den ældste eller den yngste eller begge to) udnævnt til jobbet. Også andre systemer findes, hvor uddelingen går på skift.

I ældre tid var gaverne julepynten, og før igen var der kun pengegaver – en del af tjenestefolkenes løn.

I nogle familier forsøges indført en ny tradition, hvor gaverne har et max-beløb, f.eks. 50 kr, eller måske ligefrem skal være hjemmelavede. På den måde tvinges gavegiverne til at være yderst fantasifulde, og det giver en del morskab at pakke ud. 

I engelsktalende lande uddeles julegaverne julemorgen i stedet.

Efter juledagene, hvor de fleste forretninger holder lukket, kan der forekomme en større gaveombytning.

Se også

Referencer 

Gave
Juleskikke
Julepynt
Hurlach

Hurlach er en kommune i Landkreis Landsberg am Lech, Regierungsbezirk Oberbayern i den tyske delstat Bayern. Den er en del af Verwaltungsgemeinschaft Igling.

Inddeling 
 Hurlach
 Kolonie Hurlach

Historie 
Hurlach hørte under Friherrene von Donnersberg. Byen var en del af Kurfyrstedømmet Bayern og udgjorde en lukket Hofmark, med Hurlach som sæde.

Kolonie Hurlach var indtil 1945 KZ-lejr under Außenkommandos Landsberg/Kaufering.

Eksterne henvisninger
Igling

Igling er en kommune i Landkreis Landsberg am Lech, Regierungsbezirk Oberbayern i den tyske delstat Bayern. Den er en del af Verwaltungsgemeinschaft Igling.

Inddeling 
I kommunen ligger landsbyerne:
 Holzhausen bei Buchloe
 Oberigling
 Unterigling

Seværdigheder 
Lige syd for Igling ligger Schloss Igling, der er et privat slotshotel, med 9-huls golfbane

Eksterne henvisninger
Carsten Fromberg

Carsten Fromberg (født 1. december 1963) er en dansk filminstruktør.

Efter en yderst vel modtaget afgangsfilm fra Den Danske Filmskole, Kærlighed på en bumpet vej (1989), gik der seks år før Fromberg instruerede spillefilmen Ondt blod. Filmen er Thomas Bo Larsens spillefilmsdebut og har bl.a. også Jens Okking på rollelisten. Ondt blod blev en moderat publikumssucces men siden et "kult-hit" i talrige genudsendelser på TV. Dokumentarfilmen En Ægte Brian (fra samme år) vandt en TV-pris på Balticum filmfestival. Fromberg har også lavet adskillige stærkt roste teateropsætninger bl.a Danny & Roberta og Køkkenelevatoren. Omkring årtusindeskiftet var Fromberg leder af instruktøruddannelsen på Filmskolen.

Referencer

Eksterne henvisninger 
 

Filminstruktører fra Danmark
Brækpose

En brækpose (også kendt som luftsygepose) er en pose der som regel stilles til rådighed for passagerer på fly og færger til opsamling og opbevaring af opkast i tilfælde af transportsyge. Hovercraft-færger og sågar togselskaber stiller nogengange sådanne poser til rådighed.

Den plasticforede brækpose blev opfundet af Gilmore Schjeldahl for Northwest Orient Airlines i 1949 . Tidligere designs var lavet af vokspapir eller pap. Moderne poser laves som regel stadig af plasticforet papir, men en stor del (specielt fra Latinamerika) laves helt i plastic.

Alternativ brug 
Udviklingen af større fly og bedre design har reduceret antallet af folk, der får transportsyge. Dette har medført at poserne har fået en sekundær anvendelse som en vandtæt affaldspose, hvilket ofte fremgår af teksten og instruktionerne på posen.

Ekstern henvisning 
 Historien bag brækposen  

Indpakning
Sacrifice (Black Widow-album)

Sacrifice er det første album af det britiske hård rock/progressiv rock/folk rock-band Black Widow. Det kendes hovedsageligt for sangen "Come To The Sabbat". Bandet havde tidligere udgivet et album, Exclamation Mark, under navnet "Pesky Gee!".

Spor 
''Alle spor skrevet af Gannon, bortset fra spor 3 og 8 af Gannon og Jones.
"In Ancient Days" (9:23)
"Way To Power" (4:08)
"Come To The Sabbat" (4:10)
"Conjuration" (5:52)
"Seduction" (4:40)
"Attack Of The Demon" (3:56)
"Sacrifice" (10:50)
"Come To The Sabbat (Single Edit)" (3:16)

Album fra 1969
Black Widow-album
Styrelsen for International Uddannelse

Styrelsen for International Uddannelse (tidligere CIRIUS (fork. for Center for Information og Rådgivning om Internationale Uddannelses- og Samarbejdsaktiviteter)) var en styrelse under Ministeriet for Videnskab, Teknologi og Udvikling, der arbejdede med internationalisering af det danske uddannelsessystem og søgte at fremme forståelse af andre kulturer. Konkret administrerede styrelsen bl.a. ERASMUS-programmet, ligesom man verificerede eksamensbeviser udstedt af udenlandske universiteter.

Styrelsen blev dannet i 2000 ved en fusion af Arbejdsmarkedets Center for Internationale Uddannelsesaktiviteter, InformationsCenter for Udveksling, PIU-Centret og Rektorkollegiets Sekretariat. Centret fik status af styrelse under Undervisningsministeriet i 2005, men har siden 2007 sorteret under Ministeriet for Videnskab, Teknologi og Udvikling.

Styrelsen beskæftigede ca. 80 ansatte og havde til huse i den tidligere købmandsskole på hjørnet af Nørre Voldgade og Fiolstræde i København. I forbindelse med omlægningerne i centraladministrationen i 2011/2012, blev styrelsen nedlagt og lagt sammen med den universitetspolitiske del af Universitets- og Bygningsstyrelsen til Styrelsen for Universiteter og Internationalisering

Etableret i 2000
Ophørt i 2011
Danske styrelser
Jan Sivertsen (musiker)

Jan Sivertsen (født 28. marts 1955 i København) er en dansk trommeslager og producer som har spillet med i Tøsedrengene, Ray-Dee-Ohh, Halberg Larsen, Sebastian, Lis Sørensen, Poul Halberg og Danser med Drenge. Han har endvidere produceret en lang række plader for andre kunstnere . Jan er således en af de mest spillede danske musikere igennem tiden. Sivertsen har sønnen, producer Sylvester Sivertsen sammen med sangerinden Lis Sørensen som han var gift med (g. 1988-2017). Han var trommeslager og producer på flere af Lis Sørensens plader og ved hendes koncerter i den periode.

I 2016 fik Sivertsen stillet diagnosen parkinsons sygdom. Han er stadig aktiv trommeslager og producer og har bl.a. produceret og spillet på de nyeste singler og albums fra bl.a. Halberg & Friends og musiker og sangskriver Renée Søndergaard.

Referencer

Eksterne henvisninger 
 
 Sebastians biografi (officielle hjemmeside) .
 Lis Sørensens biografi (officielle hjemmeside).

Trommeslagere fra Danmark
Rockmusikere fra Danmark
Tøsedrengene
Ray Dee Ohh
Danser med drenge
Personer ramt af Parkinsons sygdom
Statius Otto

Statius Otto, fødsels- og dødsår ukendte, var en tysk billedskærer fra Lüneburg, der opholdt sig i Danmark i årene mellem 1603-1619. Han leverede blandt andet træskærerarbejder til Frederiksborg Slot og Rosenborg. Desuden findes i en række kirker altertavler m.m. fra hans værksted. Hans mest kendte værk er uden tvivl figurgruppen på Caritasbrønden på Gammeltorv i København. Hans stil, der er blevet kaldt "Øresundsstilen" må betegnes som manierisme, inspireret af Hendrik Goltzius og Hans Vredeman de Vries' ornamentstik.

Eksterne henvisninger 

 

Billedskærere fra Danmark
Danskere i 1600-tallet
Take Off Your Pants and Jacket

Take Off Your Pants and Jacket er Blink-182s fjerde studiealbum. Det blev udgivet den 12. juni 2001 ved MCA Records og indeholdt hitsinglerne "The Rock Show", "First Date" og "Stay Together For The Kids". Albummet har solgt omkring 4,5 millioner registreringer på verdensplan, samtidig med at gå dobbelt platin i USA. Coveret var oprindeligt trykt i tre forskellige udgaver, hver med sit motiv (den røde: take off fly, den gule: bukser og den grønne: jakke). Disse udgaver var også pakket i Digipak-kassetter. Hver anden type CD havde en særskilt duo af skjulte spor, en alvorlig, den anden en sjov sang. 

Albummets titel er et ordspil på den mandlige onani ("take off your pants and jack it").

Albummet blev en kæmpe succes debutterende som nummer 1 og har solgt mere end 350.000 eksemplarer i sin første uge på Billboard 200 og er dermed bandets første album til at gøre det og er desuden Blink-182s andetbedst sælgende album.

Spor	
Alle sange er skrevet og sammensat af Tom DeLonge, Mark Hoppus og Travis Barker. 
 "Anthem Part Two" – 3:48
 "Online Songs" – 2:25
 "First Date" – 2:51
 "Happy Holidays, You Bastard" – 0:42
 "Story of a Lonely Guy" – 3:39
 "The Rock Show" – 2:51
 "Stay Together for the Kids" – 3:59
 "Roller Coaster" – 2:47
 "Reckless Abandon" – 3:06
 "Everytime I Look for You" – 3:05
 "Give Me One Good Reason" – 3:18
 "Shut Up" – 3:20
 "Please Take Me Home" – 3:05
Sporene varer tilsammen 46:38.

Album fra 2001
Charles Zanco

Charles Zanco (menes født 1808 Albæk omkring Randers) er kendt som danskeren ved Alamo, en spansk missionsstation i San Antonio, Texas.

Han var søn af Frederik Zanco, og da moderen døde emigrerede de i 1834 til Amerika. De slog sig ned i Texas i sommeren 1835, der på det tidspunkt var en del af Mexico, men havde en stor indvandring fra USA.

Han kæmpede og døde sammen med en lille gruppe mænd for statens uafhængighed imod en overlegen mexicansk modstander.

Charles Zanco spillede også en stor rolle i udviklingen af det texanske flag, idet han var den første til at placere en stjerne i et flag, der skulle repræsentere det uafhængige Texas.

Eksterne henvisninger 
 Dansk Militærhistorie

Militærfolk fra Danmark
Personer fra Randers
Operation Chestnut

Under 2. verdenskrig, var Operation Chestnut et fejlslagen britisk raid med 2 Special Air Service-grupper, der skulle gennemføres til støtte for de allieredes invasion af Sicilien. 

To hold af ti mænd hver, med kodenavnet "Pink" og "Brig", blev ned kastet på det nordlige Sicilien om natten til den 12. juli 1943, for at afbryde kommunikation og transport. Alle radioer blev ødelagt og meget ammunition, sprængstoffer og mad gik tabt i udspringet. Et hold landede i nærheden af et beboet område, så forsvarene blev advaret.
	
Uden radioer kunne ingen af holdene kontakte og dirigere flyene hen til dem så de kunne kaste forstærkninger ned. Flyene fløj til sidst tilbage til basen uden at have kastet noget ned. Holdene var ude af stand til at opnå noget som var værd for invasionen og begyndte at gå tilbage til allierede linjer.

Dette var det første faldskærmsraid for de 2 SAS-grupper.

Se også 

 2. verdenskrig
 Operation Husky:  Den allierede invasion af Sicilien.

Chestnut
Randy Pausch

Randolph Frederick Pausch (23. oktober 1960 – 25. juli 2008) var en amerikansk professor i informatik og design ved Carnegie Mellon University i Pittsburgh i Pennsylvania i USA.

Han var også forfatter og udgav bestselleren The Last Lecture (den danske udgave Sidste forelæsning)  som var baseret på en tale som blev holdt 18. september 2007 på Carnegie Mellon University. Bogen har solgt over 3 millioner eksemplarer i USA, og er oversat til over 30 sprog.

Personer fra Maryland
Operation Narcissus

Operation Narcissus var et raid under 2. verdenskrig. 10. juli 1943 landede 40 mænd fra Special Air Service på Siciliens sydøstkyst for at erobre et fyrtårn og det omkringliggende land.

Trods efterretninger om, at der var soldater i området, var det forladt, og man så ingen trussel mod de nærliggende landgange. Tropperne trak sig tilbage uden at have affyret nogen skud.

Narcissus
Begivenheder i 1943
Ørnebregne-slægten

Ørnebregne-slægten (Pteridium) er en slægt i Ørnebregne-familien. Slægten er udbredt over hele verdnen og har ca. 10 arter. Heraf 1 art i Skandinavien. slægten har formentlig den videste udbredelse af nogen Bregne-slægt idet den findes på alle kontinenter undtagen Antarktis og i alle miljøer undtagen ørkner.

Ørnebregne kan betragtes som en af de evolutionært mest succesfulde bregner. Den er også en af de ældste med 55 millioner år gamle fossiler (Eocæn).

Alle arter er kraftige, grove bregner med store (op til 2m) trekantede blade på kraftige stængler der udgår fra kraftige vidtforgrenede rodstængler. Det kraftige rodnet kan have ødlæggende virkning på arkæologiske fund.

Det engelske navn for Ørnebregne bracken er et låneord fra svensk bräken der betyder bregne.

Bladene ligner typiske bregneblade men er større og grovere og sidder på længere og kraftigere bladstilke end man ser hos andre bregner. De danner store tætte bestande, og grundet størrelsen kan de i praksis ikke forveksles med andre bregner. Kan findes på jord med meget varierende surhedsgrad fra pH 2.8 til 8.6. I nogen lande breder den sig så kraftigt at den i perioder bekæmpes.

 Ørnebregne (Pteridium aquilinum)

Bregner
Planteslægter
Duracell

Duracell er en amerikansk virksomhed og verdens førende producent af batterier. Udvalget omfatter også batteriopladere, lamper og elpærer.

Selskabet blev grundlagt i 1930 og har siden 2005 været ejet af Procter & Gamble. Det har hovedsæde i Connecticut. Duracell er i store dele af verden kendt for sine reklamer med den lyserøde kanin – Duracellkaninen.

Eksterne henvisninger 
 Duracells hjemmeside 

Elektronikvirksomheder fra USA
Etableret i 1930
Elektronikmærker
Procter & Gamble
HH Elite

HH Elite eller (Horsens Håndbold Elite) er en dansk kvindehåndboldklub, hvis førstehold hos damerne spiller i landets bedste kvindelige række Damehåndboldligaen, pr. 2023.

Horsens HK blev tvangsnedrykket fra 1. division op til sæsonen 2011/12, fordi de ikke havde indbetalt deltagergebyret for at deltage i 1. division. Klubben rykkede ud af damehåndboldligaen i 2010. Klubben spiller sine hjemmekampe i Forum Horsens og Dagnæshallen.

HH blev stiftet i 1985 da HfH (Horsens forenede Håndboldklubber) og Dagnæs IF valgte at fusionere. HfH var i sig selv en fusion af Horsens Freja og HfS (Horsens forenede Sportsklubber). HH kan derfor føre sine røde tilbage til 1920, hvor de begyndte at spille håndbold i HfS. HH har spillet i øverste række uafbrudt siden 1996

Tidligere som nuværende landsholdsspillere som Vivi Kjærsgaard, Gitte Madsen, Anja Byrial Hansen, Karen Brødsgaard, Christina Roslyng, Louise Pedersen, Karin Mortensen, Tine Ladefoged, Mette Sjøberg og Jane Wangsøe Knudsen har alle fået deres håndboldopdragelse i klubben.

I sæsonen 2019-20 var klubben igen tilbage i landets bedste håndboldrække Damehåndboldligaen, efter 9 års fravær.

Placeringer/merittter 
HH vandt pokalfinalen i 2004 med en sejr over Ikast/Bording EH. Deres placeringer i HåndboldLigaen/1. division har været som følger:

Europæiske kampe 
Pga. ovennævne pokaltriumf i 2004 deltog holdet i Cup Winners' Cup i 2005/2006. Der vandt de med 60-55 samlet over polske MKS Zagłębie Lubin i 3. runde (1. runde var aflyst og de var oversiddere i 2. runde). 4. runde skulle dog blive HH's endestation, i det de tabte med 55-57 samlet til TSV Bayer 04 Leverkusen fra Tyskland.

I 2004/2005 nåede de kvartfinalerne i EHF Cup'en efter sejre over BTNU Minsk (71-41), Randers HK (53-40) og Slovan Duslo Sala (66-58), inden Conexi Alcoa fra Ungarn slog den ud med 61-58 samlet.

I 2004/2005 blev det kun til en enkelt kamp, i det de med 45-41 til ASPTT Metz i 4. runde.

Spillertruppen 2023/24

Medarbejdere

Transfers 
Transfers for sæsonen 2023-24

Noter

Kilder 
 HH's historie 
 Placeringer i Håndboldligaen siden 1985 (1. division til og med 1997/98) (PDF) 
 Om Horsens HK på EHFs hjemmeside

Eksterne henvisninger 
 Klubbens hjemmeside

Sport i Horsens
Håndboldklubber i Danmark
Etableret i 1985
Operation Corkscrew

Under 2. verdenskrig, var Operation Corkscrew de Allieredes invasion af den italienske ø Pantelleria (mellem Sicilien og Tunesien) den 10. juni 1943. Der havde allerede været en plan for at besætte øen i 1940 (Operation Workshop), men blev skinlagt da Luftwaffe styrkede luftaktiviteten i området.

De allieredes fokus kom tilbage til Pantellaria i starten af 1943. Radarinstallationerne og flyvepladen på øen blev set som en stor trussel til den planlagte invasion af Sicilien. Desuden var der en mulighed for at det stærke forsvar kunne lave bombardementer mod invasionen.

Den intense ti-dages luftbombardement reduceret væsentligt forsvaret og det italienske garnison overgav da de britiske styrker gik i land på øen. En vurdering af professor Sir Solly Zuckerman rapporterede, at forsvaret var 47% effektivit. Letteheden af operation førte til en optimistisk vurdering af effektiviteten af bombningerne, som ikke altid har været ført ud i praksis.

De italienske garnisoner på de nærliggende øer (Linosa og Lampedusa) faldt hurtigt. Dette banede vejen for invasionen af Sicilien en måned senere.

Referencer

Eksterne links 
  Detaljerede amerikansk beskrivelse med billeder og kort
  British Combined Operations beskrivelse

Corkscrew
Robert Shea

Robert Joseph Shea (født 14. februar 1933, død 10. marts 1994) var en amerikansk bladredaktør, klummeskribent og forfatter. Han var medforfatter (sammen med Robert Anton Wilson) på Illuminatus!-trilogien, som i 1986 vandt Prometheus-prisen.

Bibliografi 
 Illuminatus!-trilogien (sammen med Robert Anton Wilson)
 The Eye in the Pyramid (1975)
 The Golden Apple (1975)
 Leviathan (1975)
 Shike
 Time of the Dragons
 Last of the Zinja
 All Things Are Lights
 From No Man's Land to Plaza De Lago
 The Saracen
 Land of the Infidel
 The Holy War
 Shaman
 Lady Yang – roman, ikke udgivet
 Children of Earthmaker Ufærdig roman

Eksterne henvisninger 
 

Romanforfattere fra USA
Journalister fra USA
Personer fra New York City